கேள்வி: முத்துமலை முருகன் கோயில், ஏத்தாப்பூர் குறித்து விரிவாக சொல்லுங்கள்.
பதில்: ஏத்தாப்பூர் முத்துமலை முருகன் கோயில் என்பது தமிழ்நாடு மாநிலத்தின் சேலம் மாவட்டத்தில் ஏத்தாப்பூர் பகுதியின் புத்திரகவுண்டன்பாளையம் புறநகர்ப் பகுதியில் அமையப் பெற்றுள்ள ஒரு முருகன் கோயில் ஆகும். உலகிலேயே மிக உயரமான முருகன் சிலை இங்கு அமைக்கப்பட்டுள்ளது. சிலையின் உயரம் 111 அடி ஆகும். பீடம் 35 அடி உயரத்தில் உருவாக்கப்பட்டுள்ளது. ஆக மொத்தம் 146 அடி உயரம் கொண்டதாக விளங்குகிறது. கடல் மட்டத்திலிருந்து சுமார் 329 மீட்டர் உயரத்தில், என்ற புவியியல் ஆள்கூற்று முறை கொண்டு, ஏத்தாப்பூர் முத்துமலை முருகன் கோயில் அமைந்துள்ளது. இக்கோயிலின் மூலவர் சுப்பிரமணியர் ஆவார். ஆண்டுதோறும் சூரசம்காரம் நிகழ்வு இக்கோயிலில் விமரிசையாகக் கொண்டாடப்படுகிறது. 2022ஆம் ஆண்டு ஏப்ரல் திங்கள் ஆறாம் நாள், இக்கோயிலின் கும்பாபிசேகம் நடைபெற்றது.